Biroul Electoral Central a respins Protocolul de constituire a alianţei electorale Alianţa Dreapta Unită USR - PMP - Forţa Dreptei.
USR, PMP şi Forţa Dreptei au depus, la Biroul Electoral Central, protocolul de constituire a Alianţei Dreapta Unită pentru participarea la alegerile din 9 iunie.
"Respingerea protocolului Alianței Dreapta Unită, la solicitarea PSD, este un act de agresiune politică venit din partea lui Iohannis, Ciolacu și Ciucă, care arată întregii țări unde am ajuns cu starea democrației. Dar le promit lor că nu ne vor opri! Milioane de români susțin o alternativă onestă la actuala putere. Noi avem soluțiile corecte pentru a moderniza România și nu nu vom împiedica de scamatoriile instituțiilor pe care le controlează", a scris Cătălin Drulă, pe pagina de Facebook.
Președintele USR a promis că va contesta această decizie la Înalta Curte de Casație și Justiție.
Sursa foto: Catalin Drula/ FacebookIn lipsa unui acord scris din partea InternetCorp, puteti prelua maxim 500 de caractere din acest articol daca precizati sursa si daca inserati vizibil linkul articolului Biroul Electoral Central a respins protocolul de constituire a Alianței Dreapta Unită.